भारतीय अंतरिक्ष अनुसंधान संगठन
इस दौरान, भारत ने भविष्य में संचार की आवश्यकता एवं दूरसंचार का पूर्वानुमान लगते हुए, उपग्रह के लिए तकनीक का विकास प्रारम्भ कर दिया। भारत की अंतरिक्ष में प्रथम यात्रा 1975 में रूस के सहयोग से इसके कृत्रिम उपग्रह आर्यभट्ट के प्रक्षेपण से शुरू हुयी। 1979 तक, नव-स्थापित द्वितीय प्रक्षेपण स्थल सतीश धवन अंतरिक्ष केन्द्र से एस.एल.वी. प्रक्षेपण के लिए तैयार हो चुका था। द्वितीय स्तरीय असफलता की वजह से इसका 1979 में प्रथम प्रक्षेपण सफल नहीं हो पाया था। 1980 तक इस समस्या का निवारण कर लिया गया। भारत का देश में प्रथम निर्मित कृत्रिम उपग्रह रोहिणी-प्रथम प्रक्षेपित किया गया।
इनसैट-3सी
इनसैट-3सी (INSAT-3C) एक बहुउद्देशीय उपग्रह है जिसे इसरो द्वारा निर्मित किया गया था और जनवरी 2002 में एरियनस्पेस द्वारा लॉन्च किया गया था। इनसैट-3सी इनसैट-3 श्रृंखला का दूसरा उपग्रह है। सभी ट्रांसपोंडर भारत में कवरेज प्रदान करते हैं इनसैट-3सी कर्नाटक के हसन में स्थित मास्टर कंट्रोल सुविधा से नियंत्रित होता है। यह भारत और पड़ोसी देशों के लिए आवाज, वीडियो और डिजिटल डाटा सेवाएं प्रदान करेगा।